पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा प्रदेशाध्यक्ष वसुंधरा राजे ने कहा है कि भ्रष्ट सरकार को कुर्सी पर बैठने का हक नहीं है। इस सरकार के शासन में भ्रष्टाचार जोरों पर है। इस सरकार ने प्रदेश को जमकर लूटा है। ऐसे भ्रष्टाचारियों को कुर्सी से बेदखल करने का समय आ गया है। सरकार की मुफ्त दवा योजना हो, या बीपीएल मुफ्त आवास योजना इन सब में भ्रष्टाचार हो रहा है। कांग्रेस के इस भ्रष्टाचार ने पूरे प्रदेश को तबाह कर दिया है।
वसुंधरा राजे ने बुधवार को सुराज संकल्प यात्रा के दौरान चूरू के रतनगढ़, गोगासर और सरदारशहर की सभाओं में कहा कि प्रदेश की कानून-व्यवस्था पूरी तरह ध्वस्त हो गई है। उन्होंने कहा कि जयपुर चेन तोडऩे की घटनाओं में देश में नंबर वन है, तो बाकी प्रदेश का क्या हाल होगा? वसुंधरा राजे ने महिला सुरक्षा के मामले में भी कांग्रेस सरकार को आड़े हाथों लेते हुए कहा कि आज प्रदेश के ऐसे हालात हो गए हैं कि हमारी बच्चियां जब तक स्कूल और कॉलेज से घर सुरक्षित नहीं आ जाती दिल घबराता रहता है और चैन की सांस नहीं आती। आज प्रदेश में चारों तरफ अराजकता का माहौल बना हुआ है। बढ़ते अपराधों के चलते लोगों का जीना हराम है।
पहली सरकार है जिसने स्कूल बंद किए :
वसुंधरा राजे ने कहा है कि अब तक तो सरकारें राज्य में स्कूलें खोलती आई है, लेकिन प्रदेश की यह पहली सरकार है जिसने उल्टा काम किया है। इस सरकार ने समानीकरण के नाम से प्रदेश की बहुत सारी स्कूलें बंद कर दी।
ये थे यात्रा में साथ :
वसुंधरा राजे के साथ भाजपा के राष्ट्रीय सचिव भूपेन्द्र यादव, पूर्व राष्ट्रीय उपाध्यक्ष कैलाश मेघवाल, सुभाष महरिया, सचेतक राजेन्द्र राठौड़, प्रदेश महामंत्री कालीचरण सराफ, सांसद रामसिंह कस्वा, अर्जुन मेघवाल, दुष्यंत सिंह, पूर्व मंत्री डॉ$ दिगंबर सिंह, खेमाराम मेघवाल, विधायक राजकुमार रिणवा, अशोक पींचा सहित कई नेता मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn